section_heading: O albumu
paragraph_text: Snimanje albuma počelo je u siječnju 1977. u studiju Ramport u Batterseaju. Probe su se održavale u Pinewood Studiosu u Londonu. Basist sastava Deep Purple, Roger Glover, bio je producent albuma, a Mark Dodson inženjer zvuka, no nakon jedne sesije grupa je otpustila Glovera i sama pobrinula za produkciju. U to je vrijeme bubnjar Alan Moore napustio sastav, a zamijenio ga je dodatni glazbenik Simon Phillips, koji se odbio pridružiti Judas Priestu. Snimanje je dovršeno u veljači iste godine. Album sadrži obradu pjesme "Diamonds & Rust" glazbenice Joan Baez; Glover je potaknuo skupinu da snimi tu obradu.